חצוצרה ופסנתר
מילים הן סולמות; מטפסים אל חלונות; בשדה חרציות; עד אופק; צבים שצבענו; אחי ואני; זוחלים כמו; אינדיאנים בעשב; ענף כרות; הופך לסוס; אבק בחצר; סבתי מתעטשת; אחי ואני, ויוסי נזלת; תהלוכה של; פחים וסירים; יש גם תוף אמיתי; שסבא עשה לי; שעליו רק אני,; רק אני מתופף; חצוצרה גרוטאה; מה"מציעס" של סבא; קודחת לשכונה; את חלומות הצהרים; בחדר הסגור; לשחק עכשיו אסור; מקלל, מנגן את מוצרט; רגלי עוד בקושי; תיגע בפדל; וכבר אבא; מדמיין רסיטלים; אני צריך; להתאמן; אחי בחצר; ואני מקנא בו; הלכת פתאום; לפני שהספקנו; את הצבים בשדה לשחרר; כן עוד יש לי תקווה; שפעם למעלה; ננגן בדואט; חצוצרה ופסנתר; 